paragraph_text: Za svjetsku povijest pisana povijest počinje prikazima starog svijeta oko 4. tisućljeća pr. Kr. te koincidira s pronalaskom pisma. U nekim je područjima svijeta pisana povijest ograničena na relativno nedavno razdoblje ljudske povijesti. Štoviše, ljudske kulture ne bilježe uvijek sve informacije relevantne kasnijim povjesničarima, kao što su prirodne katastrofe ili imena pojedinaca; stoga je pisana povijest za pojedinačne tipove informacija ograničena na osnovi sačuvanih tipova zapisa. Zbog ovih ograničenja pisana povijest u različitim kontekstima može označivati različite periode ovisno o povijesnim temama.